కన్నడ జట్టుదే టైటిల్‌అభిమన్యు హ్యాట్రిక్‌
- విజయ్‌హజారే ట్రోఫీ కర్నాటక సొంతం
- ఫైనల్లో తమిళనాడుపై ఘన విజయం
- అభిమన్యు మిథున్‌కు హ్యాట్రిక్‌ వికెట్లు
- కర్నాటకకు ఇది నాల్గో టైటిల్‌
నవతెలంగాణ-బెంగళూర్‌
దేశవాళీ క్రికెట్‌లో కర్నాటక జట్టు జోరు కొనసాగుతోంది. జాతీయ జట్టులోనూ అన్ని ఫార్మాట్లకు కీలక ఆటగాళ్లను అందించటంలో ముందుంటున్న కర్నాటక ప్రతిష్టాత్మక విజయ్‌ హజారే ట్రోఫీ (50 ఓవర్ల ఫార్మాట్‌) విజేతగా నిలిచింది. వర్షం అంతరాయం కలిగించిన టైటిల్‌ పోరులో పొరుగు రాష్ట్ర జట్టు తమిళనాడును చిత్తుగా ఓడించింది. విజెడి (వి జగదీశన్‌) పద్దతిలో తమిళనాడుపై 60 పరుగుల తేడాతో సాధికారిక విజయం సాధించింది. 2013-14 సీజన్‌లో తొలిసారి విజరు హజారే ట్రోఫీ అందుకున్న కర్నాటక అక్కడ్నుంచి జైత్రయాత్ర కొనసాగిస్తోంది. కర్నాటకకు ఇది నాల్గో విజరు హజారే విజయం కావటం విశేషం. 2014-15లో టైటిల్‌ నిలుపుకున్న కర్నాటక, తిరిగి 2017-18లో దేశవాళీ కింగ్‌గా నిలిచింది. తాజాగా సొంత గడ్డపై జరిగిన ఫైనల్లో తమిళనాడును మట్టికరిపించి దేశవాళీ వన్డే చాంపియన్‌గా అవతరించింది. తొలుత బ్యాటింగ్‌ చేసిన తమిళనాడు 252 పరుగులు చేసింది. ఛేదనలో కర్నాటక 146/1తో ఉండగా వర్షంతో మ్యాచ్‌ నిలిచిపోయింది. విజెడి పద్దతిలో కర్నాటక లక్ష్యం 87 పరుగులు. దీంతో 60 పరుగుల తేడాతో కర్నాటక అలవోక విజయం నమోదు చేసింది. విజరు హజారే ట్రోఫీని అత్యధికంగా ఐదుసార్లు నెగ్గిన తమిళనాడుకు కర్నాటక ఆరో టైటిల్‌ నిరాకరించింది. బర్త్‌ డే బారు అభిమన్యు మిథున్‌ (5/34) హ్యాట్రిక్‌ వికెట్ల ప్రదర్శనతో కర్నాటక విజయంలో కీలక పాత్ర పోషించాడు.
రాహుల్‌, మయాంక్‌ మెరుపులు : ఛేదనలో కర్నాటక ఆరంభంలోనే ఓపెనర్‌ దేవదత్‌ పాడికల్‌ (11)ను కోల్పోయింది. రెండు ఫోర్లతో జోరుమీద కనిపించిన పాడికల్‌ను పవర్‌ ప్లే స్పిన్నర్‌ వాషింగ్టన్‌ సుందర్‌ క్లీన్‌ బౌల్డ్‌ చేశాడు. 34 పరుగుల వద్ద కర్నాటక తొలి వికెట్‌ కోల్పోయింది. ఇన్నింగ్స్‌ ఐదో ఓవర్లో జోడీ కట్టిన కెఎల్‌ రాహుల్‌ (52 నాటౌట్‌, 72 బంతుల్లో 5 ఫోర్లు), మయాంక్‌ అగర్వాల్‌ (69 నాటౌట్‌, 55 బంతుల్లో 7 ఫోర్లు, 3 సిక్స్‌లు) తమిళనాడు బౌలర్లపై పంజా విసిరారు. పరిమిత ఓవర్ల స్పెషలిస్ట్‌ రాహుల్‌ నెమ్మదిగా ఆడగా.. టెస్టు స్పెషలిస్ట్‌ వేగంగా పరుగులు సాధించటం విశేషం. ఏడు ఫోర్లు, మూడు సిక్సర్లతో మయాంక్‌ అగర్వాల్‌ 69 పరుగులు చేశాడు. మరో వైపు రాహుల్‌ ఐదు ఫోర్ల సాయంతో అర్ధ సెంచరీ నమోదు చేశాడు. రాహుల్‌, మయాంక్‌ రెండో వికెట్‌కు అజేయంగా 112 పరుగులు జోడించారు. కర్నాటకను ఛేదనలో తిరుగులేని స్థానంలో నిలిపారు. 23 ఓవర్లలో కర్నాటక 146/1తో సాగుతున్న సమయంలో వరుణుడు అడ్డు తగిలాడు. దీంతో విజెడి పద్దతిలో విజేతను నిర్ణయించారు.
: కర్నాటక సీమర్‌ అభిమన్యు మిథున్‌ అదరగొట్టాడు. విజరు హజారే ట్రోఫీలో హ్యాట్రిక్‌ వికెట్లు కూల్చిన తొలి కర్నాటక బౌలర్‌గా నిలిచాడు. 5/34తో విజృంభించిన మిథున్‌ లిస్ట్‌-ఏ కెరీర్‌లో తొలి ఐదు వికెట్ల ప్రదర్శన చేశాడు. ఇన్నింగ్స్‌ ఆరంభంలో తమిళనాడు ఓపెనర్‌ మురళీ విజరు (0)ను డకౌట్‌ చేసిన మిథున్‌.. తర్వాత ఆల్‌రౌండర్‌ విజరు శంకర్‌ (38)ను పెవిలియన్‌కు చేర్చాడు. ఇన్నింగ్స్‌ ఆఖరి ఓవర్లో వరుసగా షారుక్‌ ఖాన్‌ (27), మహ్మద్‌ (10), మురుగన్‌ అశ్విన్‌ (0)లను అవుట్‌ చేసి విజరు హజారే ఫైనల్లో హ్యాట్రిక్‌ తీసిన తొలి బౌలర్‌గా నిలిచాడు. అభిమన్యు మిథున్‌, వి కౌశిక్‌ (2/39) మెరుపులతో తమిళనాడు తొలుత 49.5 ఓవర్లలో 252 పరుగులకే కుప్పకూలింది. తమిళనాడు ఓపెనర్‌ అభినవ్‌ ముకుంద్‌ (85, 110 బంతుల్లో 9 ఫోర్లు), బి. అపరాజిత్‌ (66, 84 బంతుల్లో 7 ఫోర్లు) అర్ధ సెంచరీలతో రాణించారు. విజరు శంకర్‌ (38), మహ్మద్‌ (27) ఫర్వాలేదనిపించారు. టాప్‌ ఆర్డర్‌లో వచ్చిన రవిచంద్రన్‌ అశ్విన్‌ (8), కెప్టెన్‌ దినేశ్‌ కార్తీక్‌ (11) పూర్తిగా నిరాశపరిచారు.
స్కోరు వివరాలు :
తమిళనాడు ఇన్నింగ్స్‌ : అభినవ్‌ ముకుంద్‌ (సి) అగర్వాల్‌ (బి) జైన్‌ 85, మురళీ విజరు (సి) రాహుల్‌ (బి) మిథున్‌ 0, అశ్విన్‌ (సి) రాహుల్‌ (బి) కౌశిక్‌ 8, అపరాజిత్‌ రనౌట్‌ (పాండే/రాహుల్‌) 66, విజరు శంకర్‌ (సి) నాయర్‌ (బి) మిథున్‌ 38, దినేశ్‌ కార్తీక్‌ (సి) రాహుల్‌ (బి) గౌతమ్‌ 11, షారుక్‌ ఖాన్‌ (సి) పాండే (బి) మిథున్‌ 27, వాషింగ్టన్‌ సుందర్‌ (సి) పాండే (బి) కౌశిక్‌ 2, మహ్మద్‌ (సి) పాడికల్‌ (బి) మిథున్‌ 0, మరుగున్‌ అశ్విన్‌ (సి) గౌతమ్‌ (బి) మిథున్‌ 0, ఎక్స్‌ట్రాలు : 05, మొత్తం : (49.5 ఓవర్లలో ఆలౌట్‌) 252.
వికెట్ల పతనం : 1-1, 2-24, 3-148, 4-178, 5-193, 6-224, 7-230, 8-252, 9-252, 10-252.
బౌలింగ్‌ : అభిమన్యు మిథున్‌ 9.5-0-34-5, వి కౌశిక్‌ 9-0-39-2, ప్రతీక్‌ జైన్‌ 9-0-55-1, కృష్ణప్ప గౌతమ్‌ 10-0-48-1, ప్రవీణ్‌ దూబె 6-0-47-0, కరుణ్‌ నాయర్‌ 6-0-27-0.
కర్నాటక ఇన్నింగ్స్‌ : కెఎల్‌ రాహుల్‌ నాటౌట్‌ 52, దేవదత్‌ పాడికల్‌ (బి) వాషింగ్టన్‌ సుందర్‌ 11, మయాంక్‌ అగర్వాల్‌ నాటౌట్‌ 69, ఎక్స్‌ట్రాలు : 14, మొత్తం : (23 ఓవర్లలో 1 వికెట్‌ నష్టానికి) 146.
వికెట్ల పతనం : 1-34.
బౌలింగ్‌ : వాషింగ్టన్‌ సుందర్‌ 6-0-51-1, ఆర్‌ అశ్విన్‌ 2-0-11-0, టి నటరాజన్‌ 3-0-17-0, విజయ్‌శంకర్‌ 2-0-8-0, మురుగన్‌ అశ్విన్‌ 6-0-34-0, మహ్మద్‌ 4-0-22-0.
మీ స్నేహితులకు రికమెండ్ చెయ్యండి